[{"text_idx": "#000000", "text": "Poksiliit on tulivihane: klubis Factory toimunud ra\u0308iget ta\u0308navakaklust ei tohi seostada poksiga!"}, {"text_idx": "#000001", "text": "Eesti Poksiliit tegi u\u0308hispo\u0308o\u0308rdumise, millega ollakse kategooriliselt selle vastu, et o\u0308o\u0308klubis Factory toimunud vo\u0303itlusu\u0308ritust Bad Blood kirjeldasid korraldajad ja meedia poksiu\u0308ritusena."}, {"text_idx": "#000002", "text": "\u201cLeian, et taoliste kakluste seostamine poksiga on ra\u0308ige eksimine spordiala reeglite, tavade ja po\u0303himo\u0303tete vastu,\u201d u\u0308tleb poksiliidu peasekreta\u0308r Jelena Kalbina. \u201cOlu\u0308mpiapoksi reeglid on koostatud nii, et maksimaalselt kaitsta poksijate tervist. See, mis toimus Factory o\u0308o\u0308klubis, oli ehtne kaklus, kus vastakuti la\u0308ksid mehed otse ta\u0308navalt, kel polnud vo\u0303itlemise kogemust, kes ei teadnud poksireegleid ega omanud poksitehnikat. Ka kohapeal tagatud tingimused ei vo\u0303imaldanud u\u0308rituse seostamist poksivo\u0303istlustega. Ringikohtuniku u\u0308lesandeid, kelle esmakohustus on poksijate tervise eest vastutamine ja selle pidamine poksimatsi ajal ta\u0308htsaimaks argumendiks, ta\u0308itis turvamees.\u201d"}, {"text_idx": "#000004", "text": "Lisaks on Kalbinal konkreetne etteheide ka meediale: \u201cSamuti paneb alaliit ajakirjandusele su\u0308damele, et hasartse turunduse ka\u0308igus ei tohi kunagi eksida hea tava ja po\u0303himo\u0303tete vastu, avaldades lugupidamatust maailma u\u0308he vanima spordiala vastu.\u201d"}, {"text_idx": "#000005", "text": "Kalbina o\u0308elduga no\u0303ustub Eesti u\u0308ks legendaarsemaid poksitreenereid, endine 8-kordne Eesti meister Jevgeni Ovsjannikov. \u201cMinu jaoks on poks alati olnud osa elust ja oma elukogemuste juures on mul eriti ebameeldiv ta\u0308heldada, et o\u0308o\u0308klubis Factory peetud u\u0308ritust kajastati kui poksivo\u0303istlust. Taolisel kaklusel ei ole mitte mingit seost poksiga. Positiivselt u\u0308llatasid siiski seitsmesed uudised, kus reporterid andsid toimunule o\u0303ige nimetuse \u201ckakluspidu\u201d."}, {"text_idx": "#000006", "text": "Poksitreenerina tegelen ma igapa\u0308evaselt poksi kui targa ja kavala vo\u0303istlusala propageerimisega. Soovin, et noored andekad sportlased tuleksid poksitrenni mitte eesma\u0308rgil o\u0303ppida kaklema, vaid omandada vajalikke oskusi selleks, et pidada ilusaid, tehnilisi ja taktikalisi mats\u030ce.\u201d"}, {"text_idx": "#000007", "text": "Paljude Eesti meistrite ja kohaliku parima profipoksija Pavel Semjonovi treeneriks olnud Jevgeni Golovatsile valmistas erilise pettumuse just u\u0308ritusel korda hoidnud kohtunike tase. \u201cRingikohtunik on see, kes on la\u0308binud spetsiaalse erialase va\u0308ljao\u0303ppe ja omab vastavat kohtunikulitsentsi. Ta ja\u0308lgib ja koordineerib vo\u0303istlusmats\u030ci algusest peale, lisaks on kohapeal vastava pa\u0308devusega vo\u0303istlusarst ja kohtunikebrigaad. Poksimats\u030ce peetakse no\u0303uetele vastavas poksiringis ja seda vastavalt poksireeglitele."}, {"text_idx": "#000009", "text": "GoodFight pu\u0308stitab kogu u\u0308hiskonnale ku\u0308simuse: kuidas mo\u0303elda nagu sportlane, vo\u0303itlussportlane? Milline on u\u0308ks to\u0303eline u\u0308hiskonna kangelane ja kuidas saada spordikangelaseks?"}, {"text_idx": "#000011", "text": "Alari Tammsalu: vo\u0303itlusspordi pildistamine on kaasahaarav \u2013 kunagi ei tea, kuidas mats\u030c lo\u0303ppeb"}, {"text_idx": "#000012", "text": "Kung fu komo\u0308o\u0308dia \u201cNa\u0308htamatu vo\u0303itlus\u201d mu\u0308u\u0308di Po\u0303hja-Ameerika kinolevisse"}, {"text_idx": "#000014", "text": "Zhang on avatud mats\u030cile Furyga"}, {"text_idx": "#000018", "text": "Ta\u0308na on rahvusvaheline treenerite pa\u0308ev"}, {"text_idx": "#000021", "text": "Priit Ko\u0303rve: aktiivselt spordiga tegeleja peaks ka\u0308ima kiropraktiku/manuaalterapeudi kontrollis kaks korda aastas"}, {"text_idx": "#000024", "text": "Markus Mittal: pidin tagasi vo\u0303itma selle, mis kuulus mulle"}, {"text_idx": "#000027", "text": "Priit Kolsar: poks no\u0303uab palju pu\u0308hendumust ja distsipliini"}]